Ιόνιο Πανεπιστήμιο

Το Ιόνιο Πανεπιστήμιο (Ι.Π.) είναι Ανώτατο Εκπαιδευτικό Ίδρυμα με έδρα την Κέρκυρα. Ιδρύθηκε το 1984. Ιστορία Το πρώτο ελληνικό Πανεπιστήμιο, η Ιόνιος Ακαδημία, ιδρύθηκε στην Κέρκυρα το 1824 και ήταν η πρώτη πανεπιστημιακού επιπέδου ελληνική σχολή της νεότερης εποχής και η ακαδημία του Ηνωμένου Κράτους των Ιονίων Νήσων. Από τις πρώτες δεκαετίες του 19ου αιώνα και μέχρι την ένταξη της Επτανήσου στο Νέο Ελληνικό Κράτος το 1864, αναπτύχθηκε εκεί ένα αξιόλογο λογοτεχνικό ρεύμα με ιδιαίτερα χαρακτηριστικά, που πολλά πρόσφερε στις πνευματικές ζυμώσεις του σύγχρονου ελληνισμού. Με την ένωσή τους με την Ελλάδα, τα Ιόνια Νησιά υποτάχθηκαν στις ανάγκες δημιουργίας ενός κλίματος εσωτερικής συνοχής και ομοιομορφίας μεταξύ των επαρχιών του νέου κράτους. Συνέπεια αυτού του κλίματος ήταν η σταδιακή απώλεια των ιδιαιτεροτήτων τους, όπως για παράδειγμα το κλείσιμο της Ιονίου Ακαδημίας. Τα τελευταία χρόνια, με την εντεινόμενη αναβάθμιση της περιφέρειας, το ελληνικό κράτος συγχώνευσε το πρώην ΤΕΙ Ιόνιων νήσων με το Ιόνιο Πανεπιστήμιο. Σχολές και τμήματα Το πανεπιστήμιο απαρτίζεται από 5 σχολές και 10 τμήματα σπουδών: Σχολή Ανθρωπιστικών Επιστημών Η Σχολή Ανθρωπιστικών Επιστημών ιδρύθηκε τον Μάιο 2013, σύμφωνα με το ΦΕΚ 119/28.05.2013 Τεύχος Α. Κοσμήτορας της Σχολής είναι η αναπληρώτρια καθηγήτρια Φωτεινή Βάκη, από το Τμήμα Ιστορίας και Ψηφιακών Ανθρωπιστικών Επιστημών. Το Τμήμα Ιστορίας και Ψηφιακών Ανθρωπιστικών Επιστημών (1985) παρέχει σπουδές στην ιστορία και στις σύγχρονες μεθόδους για την επιστημονική και τεκμηριωμένη παρουσίαση του ιστορικού γίγνεσθαι από την αρχαία ως τη σύγχρονη εποχή. Υπήρξε το πρώτο τμήμα του Ιονίου Πανεπιστημίου και λειτουργεί από το ακαδημαϊκό έτος 1985-1986. Το Τμήμα Ξένων Γλωσσών, Μετάφρασης και Διερμηνείας (1986) στοχεύει στην κατάρτιση ελληνόφωνων μεταφραστών και διερμηνέων. Είναι το μοναδικό τμήμα μετάφρασης και διερμηνείας σε κρατικό ελληνικό πανεπιστήμιο. Σχολή Επιστήμης της Πληροφορίας & Πληροφορικής Η Σχολή Επιστήμης της Πληροφορίας και Πληροφορικής ιδρύθηκε τον Μάιο 2013, σύμφωνα με το ΦΕΚ 119/28.05.2013 Τεύχος Α. Κοσμήτορας της Σχολής είναι ο καθηγητής Μάριος Πούλος, από το Τμήμα Αρχειονομίας, Βιβλιοθηκονομίας και Μουσειολογίας. Το Τμήμα Aρχειονομίας, Βιβλιοθηκονομίας και Μουσειολογίας (1993) είναι το μοναδικό κρατικό πανεπιστημιακό τμήμα στην Ελλάδα με εξειδίκευση σε ζητήματα αρχειονομίας, βιβλιοθηκονομίας, μουσειολογίας και γενικότερα σε ζητήματα της επιστήμης της πληροφορίας. Καταρτίζει τους φοιτητές σε θέματα πληροφορίας του βιβλίου, του αρχειακού τεκμηρίου και των αντικειμένων μουσειακής αξίας. Το Τμήμα Πληροφορικής (2004) δημιουργήθηκε στο πλαίσιο του ΕΠΕΑΕΚ και ξεκίνησε να λειτουργεί από το ακαδημαϊκό έτος 2004-05. Το Τμήμα έχει ως αντικείμενο την θεωρητική και την εφαρμοσμένη πληροφορική. Το Τμήμα Ψηφιακών Μέσων και Επικοινωνίας (2018) ξεκίνησε να λειτουργεί το 2018 στο Αργοστόλι της Κεφαλονιάς. Είναι ένα σύγχρονο τμήμα που συνδυάζει την επιστήμη της επικοινωνίας με τις τεχνολογίες της πληροφορικής και της επικοινωνίας. Ως αντικείμενο σπουδών έχει το digital marketing, τη δημοσιογραφία, τα social media, το ηλεκτρονικό εμπόριο, τη δημιουργία πολυμεσικών εφαρμογών κτλ. Σχολή Μουσικής & Οπτικοακουστικών Τεχνών Η Σχολή Μουσικής και Οπτικοακουστικών Τεχνών ιδρύθηκε τον Μάιο 2013 με έδρα την Κέρκυρα, σύμφωνα με το ΦΕΚ 119/28.05.2013 Τεύχος Α. Κοσμήτορας της Σχολής είναι ο καθηγητής Ανδρέας Γιαννακουλόπουλος, από το Τμήμα Τεχνών Ήχου και Εικόνας. Το Τμήμα Μουσικών Σπουδών (1992) προσφέρει ένα πενταετές πρόγραμμα σπουδών και τρεις κατευθύνσεις, δημιουργεί επαγγελματίες συνθέτες και εκτελεστές μουσικής και καλύπτει πέντε γνωστικά πεδία της μουσικής θεωρίας και πράξης: Ανώτερα Θεωρητικά της Μουσικής (αρμονία, αντίστιξη, φούγκα) και Μουσική Σύνθεση Πρακτική της Μουσικής Ερμηνείας (εκτέλεση μουσικών οργάνων, μονωδία, διεύθυνση μουσικών συνόλων) Παιδαγωγική της Μουσικής Μουσική Τεχνολογία Μουσικολογία (συστηματική μουσικολογία, ιστορική μουσικολογία) Το Τμήμα Τεχνών Ήχου και Εικόνας (2004) συνδυάζει τις σύγχρονες μορφές εικόνας, πολυμέσων και θεωρίας με την καλλιτεχνική και επιστημονική διάσταση και διαμορφώνει κατάλληλα εκπαιδευμένα άτομα, με ειδίκευση στους τομείς των οπτικοακουστικών μέσων και της οπτικοακουστικής τέχνης. Το Τμήμα Εθνομουσικολογίας (2018) είναι το πρώτο πανεπιστημιακό τμήμα στην Ελλάδα με το συγκεκριμένο αντικείμενο σπουδών και μελετά ένα εύρος μουσικών πολιτισμών μέσω της διαπολιτισμικής και διεπιστημονικής μελέτης : από τους παραδοσιακούς και γεωγραφικά προσδιορισμένους μουσικούς πολιτισμούς μέχρι τις παγκοσμιοποιημένες μουσικές τάσεις και μουσικές γλώσσες του 20ου και 21ου αιώνα. Η μελέτη αυτή γίνεται από τη πλευρά της κοινωνιολογίας, της ανθρωπολογίας και της εκτελεστικής πρακτικής της μουσικής. Σχολή Περιβάλλοντος Η Σχολή Περιβάλλοντος ιδρύθηκε τον Οκτώβριο 2018 με έδρα τη Ζάκυνθο, σύμφωνα με το ΦΕΚ 142/03.08.2018 Τεύχος Α. Κοσμήτορας της σχολής είναι η καθηγήτρια Αικατερίνη Καμπάση, από το Τμήμα Περιβάλλοντος. Το Τμήμα Περιβάλλοντος (2019) παρέχει μια υψηλού επιπέδου εκπαίδευση στο αντικείμενο του φυσικού περιβάλλοντος μέσα από μια διεπιστημονική-διαθεματική προσέγγιση. Στοχεύει στις περιβαλλοντικές τεχνολογίες και στην ποιοτική και ποσοτική κατανόηση των φυσικών, χημικών και βιολογικών διεργασιών και αποτελεσμάτων τους στο φυσικό περιβάλλον και στα οικοσυστήματα. Το Τμήμα Επιστήμης και Τεχνολογίας Τροφίμων (2019) προσφέρει γνώσεις και δεξιότητες σε ένα ευρύ φάσμα στο γνωστικό πεδίο των τροφίμων, όπως οι τομείς της παραγωγής, της επεξεργασίας, της ασφάλειας και του ελέγχου ποιότητας, της χημείας, της μικροβιολογίας, της τοξικολογίας, της τεχνολογίας και βιοτεχνολογίας τροφίμων. Σχολή Οικονομικών Επιστημών Η Σχολή Οικονομικών Επιστημών ιδρύθηκε τον Οκτώβριο 2018 με έδρα την Κέρκυρα, σύμφωνα με το ΦΕΚ 142/03.08.2018 Τεύχος Α. Κοσμήτορας της Σχολής είναι ο αναπληρωτής καθηγητής Κωνσταντίνος Αρτίκης, από το Τμήμα Τουρισμού. Το Τμήμα Τουρισμού (2019) στοχεύει στην εκπαίδευση και κατάρτιση επιστημόνων πάνω στην επιστήμη του τουρισμού, εντός ενός διεπιστημονικού πλαισίου που συνδυάζει τις κοινωνικές και ανθρωπιστικές επιστήμες με την επιστήμη της πληροφορικής. Το Τμήμα Περιφερειακής Ανάπτυξης (2018) ιδρύθηκε το 2018 σύμφωνα με το Νόμο 4559/2018 και εκτελεί το πρόγραμμα σπουδών του πρώην Τμήματος Διοίκησης Επιχειρήσεων του πρώην ΤΕΙ Ιονίων Νήσων. Έχει δύο κατευθύνσεις με ξεχωριστό αριθμό εισακτέων : Διοίκηση Επιχειρήσεων, που εστιάζει στη δημιουργία ενός οικονομικού και τεχνικού υπόβαθρου και προσφέρει εξειδικευμένες γνώσεις στους τομείς του μάρκετινγκ, του δικαίου, της πληροφορικής και της βιώσιμης ανάπτυξης. Η κατεύθυνση αυτή περιλαμβάνει δύο υπο-κατευθύνσεις : Διοίκηση Επιχειρήσεων και Διοίκηση Πληροφοριακών Συστημάτων. Διοίκηση Τουριστικών Επιχειρήσεων και Επιχειρήσεων Φιλοξενίας, που καλύπτει σε ερευνητικό και εκπαιδευτικό επίπεδο όλα τα επιμέρους πεδία του κλάδου του τουρισμού. Διοίκηση Ιονίου Πανεπιστημίου Πρύτανης: Ανδρέας Φλώρος, Καθηγητής Τμήματος Τεχνών Ήχου & Εικόνας Αντιπρύτανης Ακαδημαϊκών Υποθέσεων, Φοιτητικής Μέριμνας, Διεθνών Σχέσεων και Εξωστρέφειας: Κωνσταντίνος Αγγελάκος, Καθηγητής Τμήματος Ιστορίας Αντιπρύτανης Προγραμματισμού, Ανάπτυξης και Νησιωτικότητας: Ανδρέας Γεωργοτάς, Καθηγητής Τμήματος Μουσικών Σπουδών Αντιπρύτανης Έρευνας, Καινοτομίας και Διά Βίου Μάθησης: Εμμανουήλ Μάγκος, Καθηγητής Τμήματος Πληροφορικής Αντιπρύτανης Οικονομικών, Διοικητικών Υποθέσεων: Ευστάθιος Μακρής, Αναπληρωτής Καθηγητής Τμήματος Μουσικών Σπουδών Η θητεία της πρυτανικής αρχής ξεκίνησε από την 1η Σεπτεμβρίου 2024. Συμβούλιο Ιονίου Πανεπιστημίου Ο Πρύτανης του Ιονίου Πανεπιστημίου διαπιστώνει τη συγκρότηση του Συμβουλίου Διοίκησης του Ιονίου Πανεπιστημίου, ως εξής: 1) Ανδρέας Φλώρος του Χρήστου, Καθηγητής Τμήματος Τεχνών Ήχου και Εικόνας της Σχολής Μουσικής και Οπτικοακουστικών Τεχνών, Εσωτερικό Μέλος. 2) Δήμος Δημητριάδης του Αρχοντή, Καθηγητής Τμήματος Μουσικών Σπουδών της Σχολής Μουσικής και Οπτικοακουστικών Τεχνών, Εσωτερικό Μέλος. 3) Παναγιώτης Βλάμος του Μιχαήλ, Καθηγητής Τμήματος Πληροφορικής της Σχολής Επιστήμης της Πληροφορίας και Πληροφορικής, Εσωτερικό Μέλος. 4) Ηλίας Γιαρένης του Αθανασίου, Καθηγητής Τμήματος Ιστορίας της Σχολής Ανθρωπιστικών Επιστημών, Εσωτερικό Μέλος. 5) Χριστίνα Μπενέκη του Κωνσταντίνου, Καθηγήτρια Τμήματος Τουρισμού της Σχολής Οικονομικών Επιστημών, Εσωτερικό Μέλος. 6) Σωτήριος Λίβας του Σταύρου, Καθηγητής Τμήματος Ξένων Γλωσσών, Μετάφρασης και Διερμηνείας της Σχολής Ανθρωπιστικών Επιστημών, Εσωτερικό Μέλος. 7) Ιωάννης Αλαμάνος του Παναγιώτη, Ιατρός Δημόσιας Υγείας, Εξωτερικό Μέλος. 8) Παναγιώτης Ζαφείρης του Γεωργίου, Καθηγητής, Πρύτανης του Τεχνολογικού Πανεπιστημίου Κύπρου, Εξωτερικό Μέλος. 9) Κωνσταντίνος Λυκέτσος του Γεωργίου, Καθηγητής Ιατρικής Σχολής Johns Hopkins University, Εξωτερικό Μέλος. 10) Ιωάννης Δραγώνας του Παναγιώτη, Αφυπηρετήσας Καθηγητής Πανεπιστημίου Δυτικής Αττικής, Εξωτερικό Μέλος. 11) Χαράλαμπος Μαζαράκης του Γεωργίου, Γενικός Διευθυντής Χρηματοοικονομικών Θεμάτων Ομίλου ΟΤΕ, Διευθύνων Σύμβουλος και Πρόεδρος του ΔΣ TELECOM ROMANIA, Εξωτερικό Μέλος. Φορείς Ιονίου Πανεπιστημίου Στο Ιόνιο Πανεπιστήμιο λειτουργούν οι εξής φορείς : Πανεπιστημιακό Κέντρο Έρευνας και Καινοτομίας Βιβλιοθήκη και Κέντρο Πληροφόρησης Γραφείο Διεθνών και Δημόσιων Σχέσεων / Πρόγραμμα Erasmus+ Γραφείο Πρακτικής Άσκησης Γραφείο Διασύνδεσης Γραφείο Μεταφοράς Τεχνολογίας Κέντρο Επιμόρφωσης και Δια Βίου Μάθησης Κέντρο Καινοτομίας και Επιχειρηματικότητας Μονάδα Διασφάλισης Ποιότητας - ΜΟΔΙΠ Ελληνικό Κέντρο Σινολογίας Επιτροπή Ισότιμης Πρόσβασης Κέντρο Υποστήριξης Διδασκαλίας και Μάθησης Μουσείο του Ιονίου Πανεπιστημίου Έδρα UNESCO για τις Απειλές κατά της Πολιτιστικής Κληρονομιάς και των Σχετικών με την Πολιτιστική Κληρονομιά Δραστηριοτήτων Διεύθυνση Πληροφορικής και Δικτύων Διεύθυνση Σπουδών και Φοιτητικής Μέριμνας Σύλλογος Αποφοίτων Ιονίου Πανεπιστημίου Scholars At Risk Network Ακαδημαϊκά Τμήματα Ιονίου Πανεπιστημίου Υποστήριξη Παρεμβάσεων Κοινωνικής Μέριμνας Φοιτητών και Φοιτητριών του Ιονίου Πανεπιστημίου Βιβλιοθήκη Η Βιβλιοθήκη και Κέντρο Πληροφόρησης του Ιονίου Πανεπιστημίου λειτουργεί στην Κέρκυρα ως αυτοτελής και αποκεντρωμένη υπηρεσία σε επίπεδο διεύθυνσης. Αποτελείται από περισσότερους από 80.000 τόμους βιβλίων, 700 τίτλους περιοδικών, περισσότερα από 3.500 οπτικοακουστικά τεκμήρια (CDs, δίσκους βινυλίου, μικροφόρμες κ.ά.), μια συλλογή χαρτών, καθώς και χιλιάδες ψηφιακά τεκμήρια. Στο Αργοστόλι λειτουργεί βιβλιοθήκη στο Τμήμα Ψηφιακών Μέσων και Επικοινωνίας που αποτελείται από βιβλία, περιοδικά ενώ διαθέτει και ηλεκτρονικούς υπολογιστές. Εργαστήρια Τμήμα Ξένων Γλωσσών, Μετάφρασης και Διερμηνείας Εργαστήριο "Γλώσσα και Πολιτική" Geolab - Εργαστήριο Γεωπολιτισμικών Αναλύσεων Εργαστήριο "Γλώσσα, Ιστορία και Πολιτισμός του Επτανησιακού Χώρου" ΕΜΕΓ - Εργαστήριο Μετάφρασης της Ελληνικής Γραμματείας ΕΝΟΠΟΤΕΜ - Εργαστήριο Νομικής, Οικονομικής, Πολιτικής και Τεχνικής Μετάφρασης Τμήμα Ιστορίας Εργαστήριο Πολιτικής Φιλοσοφίας και Ψηφιακών Τεχνολογιών Εργαστήριο Μελέτης του Αρχαίου Κόσμου Εργαστήριο Ιστορικής Τεκμηρίωσης και Έρευνας του Μεσογειακού Κόσμου Εργαστήριο Τεκμηρίωσης της Σύγχρονης Ιστορίας Εργαστήριο Εκπαιδευτικής Καινοτομίας Τμήμα Αρχειονομίας, Βιβλιοθηκονομίας, Μουσειολογίας Εργαστήριο Μουσειολογίας, Προστασίας, Αποκατάστασης και Αξιοποίησης Πολιτισμικών Αγαθών Εργαστήριο Τεχνολογιών της Πληροφορίας Εργαστήριο Τεκμηρίωσης Ιστορικής και Πολιτιστικής Κληρονομιάς Εργαστήριο Ψηφιακών Βιβλιοθηκών και Ηλεκτρονικής Δημοσίευσης Τμήμα Πληροφορικής BiHELab - Εργαστήριο Βιοπληροφορικής και Ανθρώπινης Ηλεκτροφυσιολογίας ISDLab - Εργαστήριο Πληροφοριακών Συστημάτων και Βάσεων Δεδομένων NMSLab - Εργαστήριο Δικτύων, Πολυμέσων και Ασφάλειας Συστημάτων HILab - Εργαστήριο Εφαρμογών Πληροφορικής στις Ανθρωπιστικές Επιστήμες CMODLab - Εργαστήριο Υπολογιστικής Μοντελοποίησης Τμήμα Ψηφιακών Μέσων και Επικοινωνίας Εργαστήριο Ψηφιακού Μετασχηματισμού Εργαστήριο Τεχνολογιών Επιρροής και Αλληλεπίδρασης Εργαστήριο Νέων Μέσων Επικοινωνίας και Ευχρηστίας Εργαστήριο Μελέτης Απόδημου Επτανησιακού Ελληνισμού Τμήμα Τεχνών, Ήχου και Εικόνας Εργαστήριο Διαδραστικών Τεχνών In.Arts Εργαστήριο Επεξεργασίας Οπτικοακουστικών Σημάτων ΕΠ.ΟΑ.ΣΗ. Εργαστήριο Παραστατικών Περιβαλλόντων στις Τέχνες Pearl Εργαστήριο Εφαρμοσμένης Μουσικής Ακουστικής και Ταλαντώσεων - ΕΜΑΤ Τμήμα Μουσικών Σπουδών Εργαστήριο Παλαιάς Μουσικής Εργαστήριο Ελληνικής Μουσικής Εργαστήριο Ηλεκτροακουστικής Μουσικής Έρευνας και Εφαρμογών (EPHMEE) Τμήμα Περιβάλλοντος Εργαστήριο Διαχείρισης Περιβάλλοντος και Αειφόρου Ανάπτυξης Εργαστήριο Μαθηματικής Φυσικής και Υπολογιστικής Στατιστικής Εργαστήριο Προληπτικής & Επεμβατικής Συντήρηση-Διαχείρισης Πολιτισμικής Κληρονομιάς Εργαστήριο Τεχνολογίας Λογισμικού και Εφαρμογών Γεωπληροφορικής Εργαστήριο Φυσικής Περιβάλλοντος, Ενέργειας και Περιβαλλοντικής Βιολογίας Εργαστήριο Χημείας και Προστασίας Περιβάλλοντος Τμήμα Επιστήμης και Τεχνολογίας Τροφίμων Εργαστήριο Εδαφολογίας Εργαστήριο Μικροβιολογίας Τροφίμων Εργαστήριο Φυσιολογίας και Αρωματικών Φυτών Εργαστήριο Ελέγχου Τοξικότητας και Βιοδραστικών Μορίων Εργαστήριο Χημείας Τροφίμων και Βιομηχανικών Ζυμώσεων Εργαστήριο Ελέγχου Ποιότητας Οίνου και Αποσταγμάτων Εργαστήριο Βιολογικής Φυτοπροστασίας και Τεχνολογίας Φρούτων & Λαχανικών Εκδηλώσεις-Συνέδρια Φεστιβάλ Οπτικοακουστικών Τεχνών Θερινά Σχολεία Εξ Αποστάσεως Εκπαίδευση Φοιτητικές δραστηριότητες Κάθε φοιτητής / φοιτήτρια έχει το δικαίωμα να συμμετέχει σε δραστηριότητες άθλησης και ψυχαγωγίας. Στο Ιόνιο Πανεπιστήμιο οι φοιτητές έχουν πρόσβαση σε: Θεατρική Ομάδα Κινηματογραφική Λέσχη Πανεπιστημιακό Γυμναστήριο Παραπομπές Εξωτερικοί σύνδεσμοι Πολυμέσα σχετικά με το θέμα Ιόνιο Πανεπιστήμιο στο Wikimedia Commons Επίσημος ιστότοπος